Glas Amerike proslavio 70. rođendan
Američki predsednik Barak Obama i drugi istaknute svetske ličnosti uključile su se u proslavu 70. rodjendana Glasa Amerike
“Svima vama u Glasu Amerike – čestitke na 70. godina izuzetne službe. Od prve emisije, emitovane tokom Drugog svetskog rata, pa sve do danas, Glas Amerike je bio glas slobode. Davno pre nego što smo počeli da govorimo o moći “javne diplomatije”, vi ste preuzeli misiju da pomognete Americi da komunicira sa svetom – da pokažemo pravi karakter naše zemlje, I ideale I slobode za koje se zalažemo. Suočeni sa stranim vladama koje cenzurišu vesti, vi obezbedjujete vesti koje su precizne i objektivne. Suočeni sa režimima koji uskraćuju univerzalna prava, vi se zalažete za slobodu I demokratiju. Ponekad, vaš rad sa sobom nosi veliki rizik, i danas se sećamo onih iz porodice Glasa Amerike koji su dali život za tu misiju. Bilo da je reč o porodicama zarobljenim iza gvozdene zavese, ili studentima koji pokušavaju da se uloguju na kompjuter, iza elektronske zavese, disidentima koje zlostavlja tajna policija ili mladima koji marširaju boreći se za dostojanstvo i mogućnosti koje zaslužuju, vi ste glas koji ih podseća da nisu sami – I da postoji mesto, zvano Amerika, koje stoji uz njih”, naveo je u video poruci predsednik SAD, Barak Obama. “Već sedamdeset godina, Glas Amerike je pouzdani izvor vesti I informacija milionima ljudi širom sveta. Od svoga nastanka, Glas Amerike se stalno prilagodjavao našem svetu koji se brzo menja, i od radija izrastao u dinamičnu multimedijalnu mrežu koja koristi svaki postojeći medij – od televizije do Tvitera. Pa ipak, Glas Amerike je danas podjednako odan svojoj misiji koliko je bio i na početku, 1942. U delovima sveta gde je glas slobode ugušen ili prigušen, vi ste stajali u prvim redovima borbe za slobodne medije. Ponekad, neki od vas su rizikovali svoj život, a drugi su ga čak I žrtvovali. Ranije ove godine izgubili smo dopisnika iz Pakistana koji je, uprkos brojnim pretnjama da će biti ubijen, svojoj publici predano slao objektivne i tačne izveštaje iz svog dela sveta. Danas odajemo počast Mukaramu Han Atifu i drugim članovima porodice Glasa Amerike koje smo na tragičan način izgubili tokom godina”. “7O. godišnjica Glasa Amerike je za mene kao rodjendan prijatelja, jer su Glas i druge stanice bili prijatelji koji su mi pravili društvo u dugim godinama koje sam provela u kućnom pritvoru. Zato, baš kao što bih čestitala svom prijatelju na rodjendan, želim da vam poželim mnogo sreće I napretka u budćnosti, jer vaša sreća i napredak nisu samo vaši, već i svih ljudi kojima služite. A to je prava služba. Hvala na svemu što ste uradili za Burmu I mene, kada je reč o informisanju, i nadam se da će vas pratiti svako dobro”. “Želeo bih da vam uputim najsrdačnije čestitke na 70. godina od emitovanja prve radio emisije. Jasno se sećam noći 17. marta 1959, kada sam pobegao iz palate u Lasi. Tog, i narednih dana, šef mog obezbedjenja slušao je emisije Glasa Amerike da bi saznao nove vesti o Tibetu. Žalosno je što cenzura i iskrivljavanje vesti I dalje postoje u nekim delovima sveta. Zato smatram da su medijske organizacije kao što je Glas Amerike od ključnog značaja da obezbede sadržajne I nepristrasne vesti. Tibetanski servis Glasa Amerike odigrao je ključnu ulogu za Tibetance emitujući nepristrasne vesti, bilo dobre ili loše”. "Želim da Glasu Amerike čestitam izuzetan jubilej, sedam decenija uspješnog postojanja, sedam decenihja postojanja u kojem je pokazao da je medij koji ima izuzetnu vrednost, i izuzetnu publiku koja je vrlo zahvalna na onome što je Glas Amerike učinio. Želim da iskažem Glasu Amerike poštovanje i zahvalnost za ono što je imao u komunikaciji sa mnom, imao sam zadovoljstvo da budem gost u više navrata i da dajem izjave. Uvjeren sam da će ovaj medij imati uspješne buduće decenije i želim svima koji su posvećeni Glasu Amerike da čestitam ovaj izuzetni jubilej." "Čestitam svim kolegama i prijateljima koji rade u Glasu Amerike na velikom poslu koji rade, a samom Glasu Amerike želim uspešnu budućnost, bez obzira što to možda znači i da će u svetu biti puno turbulencija… No, u svakom slučaju uvek je bolje imati više medija nego manje medija, i više informacija nego nedostatak informacija."